Document ID: 31993R1493

Reference:
EUR-Lex - 31993R1493 - MT
Avviż Legali Importanti
|
31993R1493
Official Journal L 148 , 19/06/1993 P. 0001 - 0007 Finnish special edition: Chapter 12 Volume 2 P. 0160  Swedish special edition: Chapter 12 Volume 2 P. 0160
Ir-regolament tal-kunsill (EURATOM) Nru 1493/93tat-8 ta' Ġinju 1993dwar kunsinni ta' sustanzi radjoattivi bejn l-Istati MembriIL-KUNSILL TAL-KOMUNITAJIET EWROPEJ,Wara li kkunsidra it-Trattat li jistabbilixxi l-Komunità Ewropea ta' l-Enerġija Atomika, u partikolarment l-Artikoli 31 u 32 tiegħu,Wara li kkunsidra l-proposta mill-Kummissjoni [1], imħejjija wara li kisbet l-opinjoni ta' grupp ta' esperti maħtura mill-Kumitat Xjentifiku u Tekniku minn fost esperti xjentifiċi fl-Istati Membri,Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi fit-2 ta' Frar 1959 il-Kunsill adotta direttivi li jesiġu n-normi bażiċi għall-ħarsien tas-saħħa tal-ħaddiema u tal-pubbliku ġenerali kontra l-perikoli li joriġinaw minn radjazzjoni jonizzanti [4], li ġew emendati b'mod partikolari mid-Direttiva 80/836/Euratom [5];Billi, bis-saħħa ta' l-Artikolu 3 tad-Direttiva 80/836/Euratom, kull Stat Membru għandu jagħmel rappurtaġġ obbligatorju dwar attivitajiet li jinvolvu perikolu li joriġina minn radjazzjoni jonizzanti; billi, fid-dawl tal-perikoli possibli u tal-konsiderazzjonijiet l-oħra relevanti, dawn l-attivitajiet huma suġġetti għal awtorizzazzjoni bil-quddiem fil-każi li jkun hemm deċiżjoni dwarhom minn kull Stat Membru;Billi l-Istati Membri kienu sussegwentament stabbilew sistemi fit-territorji tagħhom sabiex jiġu ssodisfati r-rekwiżiti ta' l-Artikolu 3 tad-Direttiva 80/836/Euratom; billi, għalhekk, permezz ta' kontrolli interni li dak l-Istat Membru japplika fuq il-bażi ta' regoli nazzjonali konsistenti mal-ħtiġijiet eżistenti tal-Komunità u ta' xi ħtiġijiet internazzjonali oħra relevanti, l-Istati Membri għandhom ikomplu jassiguraw livell kumparabbli ta' protezzjoni fit-territorji tagħhom;Billi kunsinni ta' skart radjoattiv bejn l-Istati Membri u lejn u l-barra mill-Komunità huma suġġetti għall-miżuri speċifiċi stabbiliti fid-Direttiva 92/3/Euratom [6]; billi l-Istati Membri huma meħtieġa li jdaħħlu fis-seħħ sa mhux aktar tard mill-1 ta' Jannar 1994 il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi mad-Direttiva 92/3/Euratom; billi kull Stat Membru għandu jkun responsabbli sabiex jagħmel ċert li l-iskart radjoattiv tiegħu ikunu amministrat kif xieraq;Billi t-tneħħija tal-kontrolli fuq il-fruntieri fil-Komunità mill-1 ta' Jannar 1993 kellha l-effett li ċċaħħad lill-awtoritajiet kompetenti ta' l-Istati Membri minn informazzjoni li qabel kienet titwassal permezz ta' dawn il-kontrolli dwar kunsinni ta' sustanzi radjoattivi; billi hemm ħtieġa li l-awtoritajiet kompetenti kkonċernati jirċievu l-istess livell ta' informazzjoni bħal qabel sabiex ikomplu jimplementaw il-kontrolli tagħhom għal skopijiet ta' ħarsien kontra r-radjazzjoni; billi kieku jkun hemm sistema Komunitarja ta' dikjarazzjoni u provvista ta' informazzjoni din tiffaċilita ż-żamma tal-kontroll għal protezzjoni kontra r-radjazzjoni; billi sistima Komunitarja ta' dikjarazzjoni minn qabel hija meħtieġa għall-kunsinni ta' sorsi li jkunu issiġillati jew ta' skart rajoattiv;Billi materjali fissili speċjali kif definiti mill-Artikolu 197 tat-Trattat EAEC huma suġġetti għad-dispożizzjonijiet tat-Titolu II il-Kapitolu VII - Salvagwardi ta' dak it-Trattat; billi t-trasport ta' dawk il-materjali huwa suġġett għall-obbligazzjonijiet ta' l-Istati Membri u tal-Kummissjoni bis-saħħa tal-Konvenzjoni Internazzjonali dwar il-Protezzjoni Fiżika ta' Materjali Nukleari (IAEA 1980);Billi dan ir-Regolament huwa mingħajr preġudizzju għall-provvista ta' informazzjoni u ta' kontrolli imposti għal raġunijiet oħra apparti minn protezzjoni kontra r-radjazzjoni,ADOTTA DAN IR-REGOLAMENT:L-Artikolu 11. Dan ir-Regolament għandu japplika għal kunsinni, bejn l-Istati Membri, ta' sorsi ssiġġillati u sorsi relevanti oħra, kull meta l-kwantitajiet u l-konċentrazzjoni jkunu jeċċedu l-livelli stabbiliti mill-Artikolu 4(a) u (b) tad-Direttiva 80/836/Euratom. Għandu japplika għall-kunsinni ta' skart radjoattiv, bejn l-Istati Membri, kif kopert mid-Direttiva 92/3/Euratom.2. Fil-każ ta' materjali nukleari, kull Stat Membru għandu jwettaq il-kontrolli kollha meħtieġa, fit-territorju tiegħu stess, sabiex jassigura li kull kunsinna ta' dawn il-materjali, li huma s-suġġett ta' kunsinna minn Stat Membru ieħor, ikunu konformi mad-dispożizzjonijiet nazzjonali li jimplimentaw l-Artikolu 3 tad-Direttiva 80/836/Euratom.L-Artikolu 2Għall-iskopijiet ta' dan ir-Regolament:- kunsinna tfisser operazzjonijiet ta' trasport mill-post ta' l-oriġini lejn il-post tad-destinazzjoni, inklużi t-tagħbija u l-ħatt tas-sustanzi radjoattivi,- id-detentur ta' sustanti radjoattivi jfisser kull persuna naturali jew ġuridika li, qabel ma ssir kunsinna, jkollu r-responsabbiltà legali taħt il-liġi nazzjonali għal dawk il-materjali u jkollu l-intenzjoni li jagħmel il-kunsinna lil destinatarju,- id-destinatarju ta' sustanzi radoattivi jfisser kull persuna naturali jew ġuridika li lilha jiġi kunsinnjat dan il-materjal,- sorsi ssiġġillati għandha t-tifsira mogħtija fid-Direttiva 80/836/Euratom,- sorsi oħra relevanti jfissru kull sustanza radjoattiva li ma tkunx sors issiġillat intenzjonat għal użu dirett jew indirett tar-radjazzjoni jonizzanti li temetti għal applikazzjonijiet mediċi, veterinarji, industrijali, kummerċjali, ta'riċerka jew agrikoli,- skart radjoattiv għandu t-tifsira mogħtija fid-Direttiva 92/3/Euratom,- materjali nukleari jfissru materjali speċjali fissili, il-materjali li jintużaw bħala sors u l-minerali mhux proċessati kif definiti fl-Artikolu 197 tat-Trattat EAEC,- l-awtoritajiet kompetenti jfissru kull awtorità responsabbli fl-Istat Membru għall-applikar u l-amministrazzjoni ta' dan ir-Regolament jew għal xi awtorità oħra innominata mill-Istat Membru,- attività għandha t-tifsira mogħtija fid-Direttiva 80/836/Euratom.L-Artikolu 3Kontrolli ta' kunsinni ta' sorsi ssiġġillati, sorsi oħra relevanti u skart radjoattiv bejn l-Istati Membri, skond il-liġi tal-Komunità jew dik nazzjonali, għall-iskop tal-ħarsien kontra r-radjazzjoni għandhom isiru bħala parti mill-proċeduri ta' kontroll applikati b'mod mhux diskriminatorju matul it-territorju kollu ta' l-Istat Membru.L-Artikolu 41. Id-detentur ta' sorsi ssiġġillati jew ta' skart radjoattiv li jkun bi ħsiebu jwettaq kunsinna ta' dawn is-sorsi jew skart, jew li jagħmel arranġamenti sabiex titwettaq din il-kunsinna, għandu jikseb minn qabel dikjarazzjoni bil-miktub mingħand id-destinatarju tas-sustanzi radjoattivi li tistqarr li d-destinatarju ikkonforma, fl-Istat Membru tad-destinazzjoni, mad-dispożizzjonijiet applikabbli kollha li jimplimentaw l-Artikolu 3 tad-Direttiva 80/836/Euratom u mar-rekwiżiti nazzjonali relevanti dwar ħżin, użu jew rimi b'mod mhux perikoluż ta' dik il-klassi ta' sors jew skart.Id-dikjarazzjoni għandha ssir permezz tad-dokumenti standard stabbiliti fl-Annessi I u II ta' dan ir-Regolament.2. Id-dikjarazzjoni li hemm referenza għaliha fil-paragrafu 1 għandha tintbagħat mid-destinatarju lill-awtorità kompetenti ta' l-Istat Membru li lilu tkun sejra ssir il-kunsinna. L-awtorità kompetenti għandha tikkonferma bit-timbru tagħha fuq id-dokument li hi tkun ħadet nota tad-dikjarazzjoni u d-dikjarazzjoni għandha mbagħad tintbgħat mid-destinatarju lid-detentur.L-Artikolu 51. Id-dikjarazzjoni li hemm referenza għaliha fl-Artikolu 4 tista' tirreferi għal aktar minn kunsinna waħda, sakemm:- is-sorsi ssiġillati jew l-iskart radjoattiv li għandhom x'jaqsmu magħha jkollhom essenzjalment l-istess karatteristiċi fiżiċi u kimiċi,- is-sorsi ssiġġillati jew l-iskart radjoattiv li għandhom x'jaqsmu magħha ma jeċċedux il-livelli ta' attività stabbiliti fid-dikjarazzjoni, u- il-kunsinni għandhom isiru mill-istess detentur lill-istess destinatarju jinvolvu l-istess awtoritajiet kompetenti.2. Id-dikjarazzjoni għandha tkun valida għal perjodu ta' mhux aktar minn tliet snin mid-data tat-timbru ta' l-awtorità kompetenti li għaliha ssir referenza fl-Artikolu 4(2).L-Artikolu 6Id-detentur ta' sorsi ssiġġillati, sorsi oħra relevanti u skart radjoattiv li jkun għamel kunsinna ta' sorsi jew skart ta' din ix-xorta, jew li jkun għamel arranġamenti sabiex issir kunsinna ta' din ix-xorta, għandu, fi żmien 21 jum mit-tmiem ta' kull perjodu ta' tliet xhur, jipprovdi lill-awtoritajiet kompetenti fl-Istat Membru tad-destinazzjoni b'din l-informazzjoni li ġejja f'dak li għandu x'jaqsam mal-kunsinni matul dawk it-tliet xhur:- l-ismijiet u l-indirizzi tad-destinatarji,- l-attività totali għal kull radjonuklidi kunsinnjata lil destinatarju u n-numru tal-kunsinni magħmula,- l-ogħla kwantità singola ta' kull radjonuklidi ikkunnsinnjati lil kull destinatarju,- it-tip ta' sustanza: is-sors issiġġillati, sorsi oħra relevanti jew skart radjoattiv.L-ewwel fost dawn ir-rapporti għandu jkopri l-perjodu mill-1 ta' Lulju sat-30 ta' Settembru 1993.L-Artikolu 7L-awtoritajiet kompetenti ta' l-Istati Membri għandhom jikkooperaw sabiex jassiguraw l-applikar u l-infurzar ta' dan ir-Regolament.L-Artikolu 8L-Istati Membri għandhom jagħtu lill-Kummissjoni sa mhux iktar tard mill-1 ta' Lulju 1993 l-isem (ismijiet) u l-indirizz(i) ta' l-awtoritajiet kompetenti kif definiti fl-Artikolu 2 u l-informazzjoni kollha meħtieġa għall-komunikazzjoni rapida ma' dawk l-awtoritajiet.L-Istati Membri għandhom jgħaddu lill-Kummissjoni kull bidliet dwar dik l-informazzjoni.Il-Kummissjoni għandha tikkomunika din l-informazzjoni, u l-bidliet fiha, lill-awtoritajiet kollha kompetenti fil-Komunità u għandha tippubblikaha, flimkien mal-bidliet li jkunu sarulha, fil-Ġurnal Uffiċjali tal-Komunitajiet Ewropej.L-Artikolu 9Xejn f'dan ir-Regolament m'għandu jaffetwa d-dispożizzjonijiet nazzjonali jesistenti u l-ftehim internazzjonali dwar it-trasport, inkluż it-transitu, ta' materjal radjoattiv.L-Artikolu 10Xejn f'dan ir-Regolament m'għandu jaffetwa l-obbligazzjonijiet u d-drittijiet li jirriżultaw mid-Direttiva 92/3/Euratom.L-Artikolu 111. Ir-Regolament għandu jidħol fis-seħħ fl-20 jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.2. Dan ir-Regolament għandu jieqaf milli jkun applikabbli għall-iskart radjoattiv mill-1 ta' Jannar 1994.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fil-Lussemburgu, fit-8 ta' Ġunju 1993.Għall-KunsillIl-PresidentN. Helveg Petersen[1] ĠU C 347, tal-31.12.1992, p. 17.[2] ĠU 150, tal-31.5.1993.[3] ĠU C 19, tal-25.1.1993, p. 13.[4] ĠU L 11, ta' l-20.2.1959, p. 221/59.[5] ĠU L 246, tas-17.9.1980, p. 1. Id-Direttiva kif emendata mid-Direttiva 84/467/Euratom (ĠU L. 265, tal-5.10.1984, p. 4).[6] ĠU L 35, tat-12.2.1992, p. 24.--------------------------------------------------L-ANNESS I+++++ TIFF ++++++++++ TIFF +++++--------------------------------------------------L-ANNESS II+++++ TIFF ++++++++++ TIFF +++++--------------------------------------------------

Summary:
Vjeġġi ta' sustanzi radjoattivi
Vjeġġi ta' sustanzi radjoattivi
SOMMARJU TAD-DOKUMENT:
Ir-Regolament (Euratom) Nru 1493/93 dwar il-vjeġġi ta' skart radjoattiv
SOMMARJU
Wara t-tneħħija tal-kontrolli tal-fruntieri interni bejn il-pajjiżi tal-Unjoni Ewropea (UE), fl-1 ta' Jannar 1993, l-awtoritajiet nazzjonali kellhom bżonn tal-istess livell ta' informazzjoni dwar il-vjeġġi ta' sustanzi attivi bħal qabel sabiex ikomplu jimplimentaw il-kontrolli tal-protezzjoni kontra r-radjazzjoni.
X'JAGĦMEL IR-REGOLAMENT?
Jintroduċi sistema mifruxa mal-UE kollha għal dikjarazzjonijiet ta' vjeġġi ta' sustanzi radjoattivi bejn il-pajjiżi tal-UE.
PUNTI EWLENIN
Obbligi tad-detenturi
Meta jkun qed iwettaq vjeġġi ta' materjal radjoattiv, id-“detentur”* għandu jipprovdi dikjarazzjoni minn qabel skont id-destinatarju*. Din id-dikjarazzjoni għandha tiċċertifika l-konformità tad-destinatarju mal-liġi tal-UE dwar rapportar obbligatorju fuq attivitajiet relatati ma' sustanzi radjoattivi naturali u artifiċjali. Din id-dikjarazzjoni għandha tiġi ppreżentata lill-awtorità nazzjonali kompetenti tal-pajjiż ta' destinazzjoni tal-UE.
Id-detenturi għandhom jikkonformaw ukoll mar-regolamenti nazzjonali għal ħżin, użu u rimi bla periklu dwar l-attività radjoattiva.
Il-passi involuti jinkludu:
—
Id-destinatarju jissottometti d-dikjarazzjoni lill-awtorità.
—
L-awtorità tinnota d-dikjarazzjoni, tikkonferma dan b'timbru uffiċjali u tibgħatha lura lid-destinatarju.
—
Id-destinatarju mbagħad jibgħat id-dikjarazzjoni lid-detentur.
Dikjarazzjoni hija valida għal massimu ta' 3 snin.
Vjeġġi Multipli
Id-dikjarazzjoni maħruġa tista' tirreferi għal vjeġġi multipli jekk:
—
is-sustanzi radjoattivi għandhom l-istess karatteristiċi fiżiċi u kimiċi;
—
is-sorsi ssiġillati* li tirrelata magħhom ma jaqbżux il-livelli ta' attività stabbiliti fid-dikjarazzjoni;
—
il-vjeġġi jsiru mill-istess detentur lill-istess destinatarju u jinvolvu l-istess awtoritajiet kompetenti.
Informazzjoni
Id-detentur għandu jipprovdi lill-awtoritajiet fi żmien 21 ġurnata minn kwalunkwe vjeġġ:
—
l-ismijiet u l-indirizzi tad-destinatarji;
—
ir-radjoattività totali ta' kull kunsinna mwassla;
—
in-numru ta' kunsinni magħmula u l-kwantitajiet mogħtija lil kull destinatarju; it-tip ta' sustanza (sors issiġillat jew sors relevanti ieħor).
Il-pajjiżi tal-UE għandhom jirrapportaw l-attivitajiet kollha li jistgħu jinvolvu periklu li jirriżulta minn radjazzjoni jonizzanti.
Skart radjoattiv
Vjeġġi ta' skart radjoattiv bejn il-pajjiżi tal-UE u għal ġewwa u 'l barra mill-UE huma soġġetti għal miżuri speċifiċi stabbiliti mid-Direttiva 2006/117/Euratom.
META JAPPLIKA R-REGOLAMENT?
Mid-9 ta' Lulju 1993.
TERMINI EWLENIN
* Detentur: kwalunkwe individwu jew organizzazzjoni responsabbli għall-ippjanar tal-vjeġġi ta' skart radjoattiv jew tal-fjuwil użat u responsabbli legalment għalih qabel it-trasbord.
* Destinatarju: il-parti li tirċievi l-kunsinna.
* Sors issiġillat: sors ta' radjazzjoni jonizzanti li jikkonsisti minn sustanzi radjoattivi inkorporati b'mod sod f'materjali solidi u effettivament inattivi, jew issiġillati f'reċipjent inattiv ta' saħħa suffiċjenti sabiex jiġi impedut, taħt kundizzjonijiet normali ta' użu, kwalunkwe tixrid ta' sustanzi radjoattivi.
ATT
Ir-Regolament tal-Kunsill (EURATOM) Nru 1493/93 tat-8 ta' Ġunju 1993 dwar kunsinni ta' sustanzi radjoattivi bejn l-Istati Membri
REFERENZI
Att
Dħul fis-seħħ
Terminu għat-traspożizzjoni fl-Istati Membri
Il-Ġurnal Uffiċjali
Ir-Regolament (Euratom) Nru 1493/93
9.7.1993
—
ĠU L 148, 19.6.1993, p. 1–7
ATTI RELATATI
Direttiva tal-Kunsill 2006/117/Euratom tal-20 ta’ Novembru 2006 dwar is-superviżjoni u l-kontroll ta' vjeġġi ta' skart radjuattiv u ta' kombustibbli nukleari eżawrit (ĠU L 337, 5.12.2006, p. 21–32)
Direttiva tal-Kunsill 2013/59/Euratom tal-5 ta’ Diċembru 2013 li tistabbilixxi standards bażiċi ta' sikurezza għal protezzjoni kontra l-perikli li jirriżultaw minn esponiment għal radjazzjoni jonizzanti, u li tħassar id-Direttivi 89/618/Euratom, 90/641/Euratom, 96/29/Euratom, 97/43/Euratom u 2003/122/Euratom (ĠU L 13, 17.1.2014, p. 1–73)
l-aħħar aġġornament 22.10.2015